Bezpečnosť kombinácie Condrosulf800, Orfiril, Lítium, Vessel Due Brintelix
Condrosulf800,Orfiril,lítium,vessel due brintelix.Je to bezpecnavkombinacia
Dobrý deň,
ďakujeme za Vašu otázku.
Medzi uvedenými liekmi bolo pozorované vzájomné ovplyvnenie účinku. Pri súbežnom užívaní lieku Orfiril Long s liekom Lithium sa môže zvýšiť riziko vzájomnej potenciácie centrálne tlmivého účinku a vzniku epileptických záchvatov v dôsledku zníženia prahu kŕčov. Taktiež bola interakcia strednej klinickej závažnosti pozorovaná aj pri kombinácii liekov Orfiril Long a Brintelix, pri ktorej môže byť účinok lieku Brintelix zvýšený.
Pokiaľ Vám lieky predpísal jeden lekár, je si týchto skutočností vedomý a prispôsobil im dávkovanie, v takom prípade je potrebné riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
Prajem pekný zvyšok dňa.
S pozdravom
Mgr. Emma Halás Haluščíková